**POZIV ZA DOSTAVU PONUDA**

**za Usluge čišćenja u kampu „Pineta“ u Fažani i sjedištu Društva**

Evidencijski broj nabave: N - 1/2025

Pula, travanj 2025.

Sadržaj

[A.](#_heading=h.gjdgxs) OPĆI PODACI

[1.](#_heading=h.30j0zll) PODACI O NARUČITELJU

[2. OSOBA ZADUŽENA ZA KONTAKT 3](#_heading=h.1fob9te)

[3. EVIDENCIJSKI BROJ NABAVE 3](#_heading=h.3znysh7)

[4. GOSPODRSKI SUBJEKTI S KOJIMA JE NARUČITELJ U SUKOBU INTERESA 3](#_heading=h.2et92p0)

[5. PROCIJENJENA VRIJEDNOST NABAVE 3](#_heading=h.tyjcwt)

[6. VRSTA UGOVORA 3](#_heading=h.3dy6vkm)

[7. MJESTO IZVRŠENJA UGOVORA 3](#_heading=h.1t3h5sf)

[8. POČETAK I ZAVRŠETAK IZVRŠENJA UGOVORA 3](#_heading=h.4d34og8)

[B. PODACI O PREDMETU NABAVE 4](#_heading=h.2s8eyo1)

[1. PREDMET NABAVE 4](#_heading=h.17dp8vu)

[2. KOLIČINA I TROŠKOVNIK PREDMETA NABAVE 4](#_heading=h.26in1rg)

[C. KRITERIJI ZA KVALITATIVNI ODABIR GOSPODARSKOG SUBJEKTA 4](#_heading=h.lnxbz9)

[1. OSNOVE ZA ISKLJUČENJE GOSPODARSKOG OBJEKTA 4](#_heading=h.35nkun2)

[2. UVJETI SPOSOBNOSTI GOSPODARSKOG SUBJEKTA 7](#_heading=h.1ksv4uv)

[3. OSTALI BITNI UVJETI 8](#_heading=h.z337ya)

[D. PODACI O PONUDI 9](#_heading=h.3j2qqm3)

[1. SADRŽAJ I NAČIN IZRADE PONUDE 9](#_heading=h.1y810tw)

[2. NAČIN ODREĐIVANJA CIJENE PONUDE 10](#_heading=h.4i7ojhp)

[3. VALUTA PONUDE 10](#_heading=h.2xcytpi)

[4. JEZIK I PISMO PONUDE 10](#_heading=h.1ci93xb)

[5. ROK VALJANOSTI PONUDE 10](#_heading=h.3whwml4)

[6. NAČIN I ROK ZA DOSTAVU PONUDE 10](#_heading=h.2bn6wsx)

[7. TROŠKOVI PONUDE 11](#_heading=h.qsh70q)

[8. KRITERIJ ODABIRA PONUDE (uz obvezu ispunjenja uvjeta iz zahtjeva iz ovog Poziva) 11](#_heading=h.3as4poj)

[9. JAMSTVA 13](#_heading=h.1pxezwc)

[10. ROK DONOŠENJA ODLUKE O ODABIRU / PONIŠTENJU 13](#_heading=h.49x2ik5)

[E. ZAVRŠETAK POSTUPKA NABAVE 13](#_heading=h.2p2csry)

[1. POSTUPANJE S DOKUMENTIMA NAKON ZAVRŠETKA POSTUPKA JAVNE NABAVE 13](#_heading=h.147n2zr)

[F. IZVRŠENJE PREDMETA NABAVE 14](#_heading=h.3o7alnk)

[1. Rok, način i uvjeti plaćanja 14](#_heading=h.23ckvvd)

[G. ZAKLJUČENJE UGOVORA O NABAVI (uvjeti za izvršenje ugovora) 14](#_heading=h.ihv636)

PRILOZI

Prilog 1. – Ponudbeni list 15

Prilog 2. – Tehnička specifikacija 16

Prilog 3. – Troškovnik…………………………………………………………….…………………………………………………….....19

Prilog 4. – Izjava o nekažnjavanju (opcionalno)…………………………………………………….……………………….…20

# OPĆI PODACI

## PODACI O NARUČITELJU

**BRIJUNI RIVIJERA d. o. o.** za hotelijerstvo, poslovno savjetovanje i upravljačke djelatnosti

Flanatička ulica - Via Flanatica 25

52100 Pula (Grad Pula - Pola)

OIB: 39582496872

Broj telefona: +385 (0)52 351 500

Internetska stranica: <https://www.brijunirivijera.hr/>

Adresa elektroničke pošte: [nabava@brijunirivijera.hr](mailto:nabava@brijunirivijera.hr)

## OSOBA ZADUŽENA ZA KONTAKT

Sandra Krajcar, voditelj nabave

Broj telefona: +385 (0)52 351 500

Adresa elektroničke pošte: [nabava@brijunirivijera.hr](mailto:nabava@brijunirivijera.hr)

Sukladno odredbama Pravilnika o nabavi roba, usluga i radova Naručitelja, gospodarski subjekti mogu za vrijeme roka za dostavu ponuda zatražiti dodatne informacije i objašnjenja te dodatnu dokumentaciju ako je potrebno, dostavom zahtjeva za dodatnim informacijama/dokumentaciji na adresu elektroničke pošte osobe zadužene za kontakt.

## EVIDENCIJSKI BROJ NABAVE

Evidencijski broj nabave: **N - 1/2025**

## GOSPODRSKI SUBJEKTI S KOJIMA JE NARUČITELJ U SUKOBU INTERESA

1. AGGEMO d.o.o. Zagreb, Ilica 253, OIB 74467712614

## PROCIJENJENA VRIJEDNOST NABAVE

Procijenjena vrijednost nabave iznosi: **78.000,00 EUR**.

Procijenjena vrijednost nabave ne sadrži porez na dodanu vrijednost (PDV).

## VRSTA UGOVORA

Zaključuje se ugovor o nabavi usluga.

## MJESTO IZVRŠENJA UGOVORA

Poslovna jedinica Naručitelja na lokaciji:

**Kamp Pineta Fažana**

Perojska cesta 41

52212 Fažana;

i

Sjedište **Naručitelja**

Flanatička ulica - Via Flanatica 25

52100 Pula

## POČETAK I ZAVRŠETAK IZVRŠENJA UGOVORA

Odabrani ponuditelj će usluge u Kampu Pineta Fažana izvršavati u razdoblju do 30. rujna 2025. godine, s početkom izvršavanja usluge 25. travnja 2025.

Odabrani ponuditelj će usluge u sjedištu Naručitelja izvršavati u razdoblju do 25.04.2025. do 30.04.2026. godine.

# PODACI O PREDMETU NABAVE

## PREDMET NABAVE

Predmet nabave je usluga čišćenja sanitarnih čvorova, praonica suđa, recepcije, roštilja i pristupnih površina u kampu „Pineta“ Fažana prema Tehničkoj specifikaciji (Prilog 2.) koji je sastavni dio ovog Poziva za dostavu ponuda.

Usluga uključuje redovno čišćenje i periodično čišćenje. Uslugu je potrebno obavljati sukladno Tehničkoj specifikaciji u kojoj su opisane vrste čišćenja, kategorije prostora za čišćenje, opis usluge i učestalost, kao i provedba kontrole kvalitete usluge.

Usluga uključuje vlastita sredstva za čišćenje i vlastiti alat (strojeve, uređaje itd.), opremu (moča, krpe, metle, itd.) i ostali pribor.

Predmet nabave je usluga čišćenja i sjedišta Naručitelja koje se sastoji od 5 ureda, muškog i ženskog sanitarnog čvora, spremišta, hodnika, čajne kuhinje, površine 185,30 m2.

Odabrani ponuditelj je dužan predmet nabave izvršiti uredno, savjesno i odgovorno, po najvišim profesionalnim standardima, u skladu s pozitivnim propisima koji se odnose na predmet nabave i radno-pravne propise posebice u odnosu na neposredne izvršitelje posla.

Naručitelj se obvezuje odabranom Ponuditelju pružiti sve potrebne informacije i podatke kojima raspolaže potrebne za uredno izvršenje predmeta nabave.

## KOLIČINA I TROŠKOVNIK PREDMETA NABAVE

Ponuditelji moraju ponudu sastaviti sukladno tehničkim specifikacijama i troškovniku u prilogu ovog Poziva, te ostalim uvjetima u svezi izvršavanja ugovora navedenim u ovoj dokumentaciji.

Stvarno nabavljena količina predmeta nabave može biti veća ili manja od predviđene količine. Ponuditelj mora dostaviti ponudu za cjelokupan predmet nabave, za sve stavke na način kako je to definirano u troškovniku.

# KRITERIJI ZA KVALITATIVNI ODABIR GOSPODARSKOG SUBJEKTA

Naručitelj može u bilo kojem trenutku tijekom postupka nabave, ako je to potrebno za pravilno provođenje postupka, provjeriti dostavljene informacije o gospodarskom subjektu (ponuditelju) kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno gore navedenom stavku, naručitelj će zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

## OSNOVE ZA ISKLJUČENJE GOSPODARSKOG OBJEKTA

**1.1. Nekažnjavanje**

Naručitelj će isključiti gospodarskog subjekta iz postupka nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske, pravomoćnom presudom osuđena za:

**(a) sudjelovanje u zločinačkoj organizaciji, na temelju**

* + članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona („Narodne novine“, br. 125/11, 144/12, 56/15, 61/15, 101/17, 118/18, 126/19, 84/21) (dalje u tekstu: KZ/11)
  + članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12) (dalje u tekstu: KZ/97)

**(b) korupciju, na temelju**

članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) KZ/11

članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) KZ/97

**(c) prijevaru, na temelju**

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) KZ/11
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) KZ/97

**(d) terorizam ili kaznena djela povezana s terorističkim aktivnostima, na temelju**

* članka 97. (terorizam) članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) KZ/11
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) KZ/97

**(e) pranje novca ili financiranje terorizma, na temelju**

* članka 98. (financiranje terorizma) i članka 265. (pranje novca) KZ/11
* članka 279. (pranje novca) KZ/97

**(f) dječji rad ili druge oblike trgovanja ljudima, na temelju**

* članka 106. (trgovanje ljudima) KZ/11
* članka 175. (trgovanje ljudima i ropstvo) KZ/97

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka Poziva i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Razdoblje isključenja gospodarskog subjekta kod kojeg su ostvarene osnove za isključenje iz točke 1.1. iz ovog postupka nabave je pet godina od dana pravomoćnosti presude, osim ako pravomoćnom presudom nije određeno drukčije.

Dokumenti kojima gospodarski subjekt dokazuje da ne postoje prethodno navedene okolnosti koje dovode do njegova isključenja:

1. izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin ili izjava s ovjerenim potpisom kod javnog bilježnika kojom se dokazuje da ne postoje osnove za isključenje iz ove točke Poziva (*prilog 4. – izjava o nekažnjavanju*);

2. ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz ove točke Poziva, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**1.2. Plaćene obveze**

Naručitelj će isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu u skladu s posebnim propisom plaćanje obveza nije dopušteno ili mu je odobrena odgoda plaćanja.

Dokumenti kojima gospodarski subjekt dokazuje da ne postoje prethodno navedene okolnosti koje dovode do njegova isključenja:

1. potvrda porezne uprave ili drugog nadležnog tijela u državi nastana gospodarskog subjekta kojom se dokazuje da ne postoje osnove za isključenje iz ove točke Poziva;

2. ako se u državi poslovnog nastana gospodarskog subjekta ne izdaju navedeni dokumenti, oni mogu biti zamijenjeni izjavom pod prisegom ili odgovarajućom izjavom osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi poslovnog nastana gospodarskog subjekta ili izjavu s potpisanim ovjerenim potpisom kod javnog bilježnika.

**1.3. Ostali razlozi isključenja**

Naručitelj zadržava pravo isključiti gospodarskog subjekta iz postupka nabave ako utvrdi:

1. da je ponuditelj dostavio lažne podatke u ponudbenoj dokumentaciji,

2. da ponuditelj nije u cijelosti izvršio ranije ugovorene poslove nabave ili ih je izvršio neprofesionalno te nije u zadanom roku otklonio utvrđenje manjkavosti ili štetu,

3. da ponuditelj nije uredno ispunio obveze prema naručitelju u prijašnjim odnosima odnosno u dosadašnjem poslovnom iskustvu s naručiteljem,

4. da je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u postupku predstečajne nagodbe ili u kojoj drugoj nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prama nacionalnim zakonima i propisima,

5. da ima dovoljno vjerojatnih pokazatelja da se može zaključiti da je gospodarski subjekt zaključio sporazum s drugim gospodarskim subjektima kojem je cilj narušavanje tržišnog natjecanja.

## UVJETI SPOSOBNOSTI GOSPODARSKOG SUBJEKTA

**2.1. Sposobnost za obavljanje profesionalne djelatnosti**

Sposobnost za obavljanje profesionalne djelatnosti gospodarskog subjekta dokazuje se izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

**2.2. Stručna sposobnost**

Gospodarski subjekt mora dokazati da ima na raspolaganju dovoljan broj potrebnih osoba za izvršenje predmeta nabave, bez obzira na druge ugovorene poslove. Zbog prirode posla (obavljanje svakodnevnog čišćenja Kampa) i visoke sezonske potražnje za predmetom nabave, gospodarski subjekt mora imati zaposleno temeljem ugovora o radu najmanje 45 osoba.

**Stručna sposobnost se dokazuje:**

1. Izjavom ponuditelja kojom ponuditelj izjavljuje da raspolaže s najmanje 45 radnika i da su kod ponuditelja zaposleni na temelju ugovora o radu.

**Napomena**: U svrhu osiguranja kontinuiranog pružanja usluge, odabrani ponuditelj mora za predmetne poslove osigurati adekvatne zamjenske radnike, u slučaju da za vrijeme trajanja ugovora neki od radnika bude odsutan.

**Obrazloženje:** Naručitelj zahtjeva da gospodarski subjekt ima dovoljan broj radnika temeljem ugovora o radu obzirom da se traži pružanje usluga čišćenje za vrijeme turističke sezone kada je potražnja za sličnim uslugama iznimno velika, a naručitelj zbog velikog broja gostiju u kampu, velike lokacije kampa i distanciranosti lokacija predviđenih za čišćenje želi osigurati visoku i profesionalnu razinu čistoće i urednosti prostora.

Gospodarski subjekt mora dokazati da ima značajnu razinu kadrovske i stručne sposobnosti kao i razvijenu strukturu te da raspolaže s dovoljno resursa za uredno ispunjenje ugovora obzirom na turističku djelatnost naručitelja i imperativ osiguranja visoke profesionalne razine izvršenja usluga.

**2.3. Tehnička sposobnost**

Gospodarski subjekt mora dokazati da ima na raspolaganju potrebnu opremu, alate i pribor u cilju osiguranja kvalitete prilikom izvršenja predmeta nabave.

Tehnička sposobnost gospodarskog subjekta dokazuje se:

* **Izjavom ponuditelja** iz koje je razvidno da raspolaže s najmanje 1 strojem/uređajem za čišćenje unutarnjih prostora, pogotovo podova;
* **Izjavom ponuditelja** iz koje je razvidno da raspolaže s najmanje 1 strojem/uređajem za čišćenje vanjskih prostora, pogotovo podova i pristupnih površina;
* **Izjavom ponuditelja** iz koje je razvidno da raspolaže s najmanje 1 električnim vozilom za kretanje po kampu

**Obrazloženje:** Naručitelj zahtjeva posjedovanje strojeva za čišćenje navedenih ili sličnih karakteristika zbog činjenice da se usluge čišćenja pružaju na području kampa površine cca 25 hektara i to za vrijeme turističke sezone, da su lokacije za čišćenje distancirane i relativno velike te da je nužna velika frekvencija dnevnog čišćenja u obilasku za sve lokacije.

**Napomena:** Gospodarski subjekt može se u postupku javne nabave radi dokazivanja ispunjavanja kriterija za odabir gospodarskog subjekta koji se odnose na tehničku sposobnost osloniti na sposobnost drugih subjekata, bez obzira na pravnu prirodu njihova međusobnog odnosa. Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

## OSTALI BITNI UVJETI

Gospodarski subjekt mora na raspolaganju imati dovoljan broj potrebnih i kvalificiranih osoba za organizaciju i kontrolu nad izvršenjem predmeta nabave, bez obzira na druge ugovorene poslove sukladno organizaciji rada u izvršenju predmeta nabave. Zbog prirode posla (obavljanje svakodnevnog čišćenja Kampa) i visoke sezonske potražnje za predmetom nabave, gospodarski subjekt mora imati voditelja za izvršenje predmeta nabave koji organizira poslove čišćenja, vrši prijenos sredstava i opreme na zaposlenike, raspoređuje zaposlenike, brine o održavanju kontinuiteta poslova čišćenja sukladno dinamici poslova čišćenja, obavlja kontrolu poslova čišćenja, vodi evidenciju prisutnosti na radu zaposlenika na poslovima čišćenja.

Ponuditelj je obvezan imenovati voditelja koji će isključivo biti ovlašten ispred Ponuditelja izravno komunicirati s Naručiteljem ili njegovim ovlaštenikom te biti na raspolaganju tijekom cijelog razdoblja pružanja usluge.

**Napomena:** U svrhu osiguranja kontinuiranog pružanja usluge, za slučaju da za vrijeme trajanja ugovora voditelj bude odsutan odabrani ponuditelj mora osigurati zamjenskog voditelja.

**Obrazloženje:** Naručitelj zahtjeva da gospodarski subjekt ima voditelja poslova čišćenja zbog obavljanja usluge čišćenja u Kampu na više lokacija i to u više dnevnih frekvencija obilaska na većini lokacija, za vrijeme dok lokacije koriste gosti Kampa i za vrijeme radnog vremena zaposlenika Naručitelja, za što je važna organizacija i raspored obavljanja usluge te napose nadzor i kontrola obavljanja, kao i pravovremena reakcija u slučaju propusta tijekom pružanja usluge odnosno potrebe osiguravanja zamjene za djelatnika, a što sve obavljaju voditelji poslova čišćenja.

**Upravljanje okolišnim rizicima**

Budući da o kvaliteti čišćenja ovisi i razina usluge naručitelja, te da naručitelj izuzetnu pažnju posvećuje ekološkoj održivosti oblikujući svoje poslovne aktivnosti tako da budu ekološki prihvatljive, slijedeći pritom strategije ekološke efikasnosti i zaštite okoliša, te poštujući propise iz područja gospodarenja otpada, zaštite okoliša, javno-zdravstvene zaštite, sanitarne i druge propise, naručitelj ustraje u zahtjevu da pružatelj usluga pruža usluge na učinkovit, profesionalan i standardiziran način ispunjavajući zahtjeve naručitelja za visokom razinom čistoće, urednosti prostora i brige o okolišu.

Naručitelj zadržava pravo provjere dostavljenih podataka za sve gore navedene kriterije za odabir gospodarskog subjekta.

Ako gospodarski subjekt ne dostavi ili se utvrdi da je pogrešno prikazao činjenice glede podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti tražene popratne dokumente kojima isto dokazuje, smatrat će se da ponuditelj ponudom nije dokazao svoju sposobnost, da ponuda nije cjelovita i da ne ispunjava uvjete vezane uz svojstva predmeta nabave te time ne ispunjava tražene zahtjeve, te ju je Naručitelj obvezan odbiti.

# PODACI O PONUDI

## SADRŽAJ I NAČIN IZRADE PONUDE

Ponuda je izjava volje ponuditelja u pisanom obliku da će izvršiti uslugu u skladu s uvjetima i zahtjevima iz ove dokumentacije.

Pri izradi ponude ponuditelj se mora pridržavati zahtjeva i uvjeta iz ove dokumentacije i svih njenih priloga te ne smije mijenjati i nadopunjavati njezin tekst. Stranice ponude moraju biti numerirane.

Dostavom ponude ponuditelji prihvaćaju uvjete ovog nadmetanja.

Ponuda mora sadržavati najmanje:

* + 1. popunjeni **Ponudbeni list** sukladno obrascu u prilogu ovog Poziva,
    2. popunjen **Troškovnik**,
    3. **dokaze** kojima ponuditelj dokazuje uvjete i sposobnost koji su zatraženi u Pozivu.

## NAČIN ODREĐIVANJA CIJENE PONUDE

Ponuditelj je kod izrade ponude obvezan pridržavati se sljedećeg:

• cijena ponude je nepromjenjiva,

• cijenu ponude izraziti isključivo u euro, bez poreza na dodanu vrijednost,

• cijena ponude izražava se za cjelokupan predmet nabave,

• cijena ponude piše se brojkama,

• u cijenu ponude bez PDV-a uračunati su svi troškovi i popusti, uključivo posebne poreze i slično.

## VALUTA PONUDE

Euro (EUR).

## JEZIK I PISMO PONUDE

Hrvatski jezik, latinično pismo.

Ponuditelji mogu u ponudi koristiti pojedine strane riječi, izraze koji ne utječu na razumljivost ponude kao npr. stručne riječi, internacionalizme i ostalo koji su opće razumljivi i koji ne utječu na razumljivost ponude.

## ROK VALJANOSTI PONUDE

Najmanje 30 (trideset) dana od dana krajnjeg roka za dostavu ponuda.

## NAČIN I ROK ZA DOSTAVU PONUDE

Ponuda se dostavlja na Ponudbenom listu uz koji se prilažu ostali prilozi uz ponudu te Troškovnik, a koji je potrebno ispuniti i potpisati od strane ovlaštene osobe ponuditelja. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponude.

**Ponuda se dostavlja u roku za dostavu ponuda, elektroničkom poštom na adresu**  [nabava@brijunirivijera.hr](mailto:nabava@brijunirivijera.hr) s naznakom u predmetu elektroničke poruke „*Ponuda za nabavu usluge čišćenja u kampu „Pineta“ Fažana i sjedištu Društva 2025.“,* najkasnije do **22.04.2025. do 10,00 sati**.

Svi dokazi priloženi ponudi moraju biti na hrvatskom jeziku.

Ukoliko neki od dokumenata i/ili dokaza traženih u Pozivu na dostavu ponude nije na hrvatskom jeziku ponuditelj je dužan dostaviti i prijevod dokumenta/dokaza na hrvatski jezik.

## TROŠKOVI PONUDE

Ponude se izrađuju bez posebne naknade te će ponuditelj snositi sve troškove u vezi njegovog sudjelovanja u nadmetanju, a Naručitelj ni u kojem slučaju nije odgovoran ili dužan snositi troškove bez obzira na vođenje ili ishod nadmetanja.

## KRITERIJ ODABIRA PONUDE (uz obvezu ispunjenja uvjeta iz zahtjeva iz ovog Poziva)

Kriterij za odabir je ekonomski najpovoljnija ponuda prema metodologiji određenoj u ovom Pozivu.

Naručitelj će između prihvatljivih ponuda sposobnih Ponuditelja odabrati ekonomski najpovoljniju ponudu na temelju sljedećih kriterija čiji je relativni značaj prikazan u tablici u nastavku.

|  |  |  |  |
| --- | --- | --- | --- |
| Red.  Broj | Kriterij | Relativni značaj kriterija | Max broj bodova |
| 1. | Cijena ponude (bez PDV-a) | 80 % | 80,00 |
| 2. | Strojevi | 10 % | 10,00 |
| 3. | Iskustvo voditelja | 10 % | 10,00 |
|  | **Maksimalni broj bodova** | **100 %** | **100,00** |

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

Ukupni broj bodova pojedinog ponuditelja Naručitelj će dobiti zbrajanjem bodova dobivenih prema navedenim kriterijima:

**UB=CP+OAP+IV**

pri čemu je:

**UB** – ukupan broj bodova (zaokružen na dvije decimale)

**CP** – broj bodova ostvaren za ponuđenu cijenu (zaokružen na dvije decimale)

**OAP** – broj bodova za tehničku sposobnost ponuditelja

**IV** – broj bodova za radno iskustvo voditelja

Ekonomski najpovoljnija ponuda je ponuda s najvećim ukupnim brojem bodova (UB).

1. **Cijena ponude (CP)**

Naručitelj kao jedan od kriterija određuje cijenu ponude bez PDV-a.

Maksimalan broj bodova koje Ponuditelj može ostvariti u okviru kriterija cijene ponude je **80 bodova**.

Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno slijedećoj formuli:

**CP= (Cmin/Cpo) x 80**

gdje je:

**CP** – bodovi po kriteriju cijene

**Cmin** – najniža cijena od svih ponuđenih valjanih ponuda

**Cpo** – cijena iz ponude ponuditelja koja se ocjenjuje

**80** – maksimalni broj bodova koji Ponuditelj može dobiti prema ovom kriteriju

**2. Strojevi (OAP)**

Naručitelj kao jedan od kriterija određuje posjedovanje broja strojeva koje Ponuditelj može staviti na raspolaganje prilikom izvršenja predmeta nabave u Kampu.

Maksimalan broj bodova koje ponuditelj može ostvariti u okviru kriterija broja projekata je **10** bodova.

Naručitelj će svakoj ponudi dodijeliti odgovarajući broj bodova po ovom kriteriju sukladno tablici u nastavku:

|  |  |
| --- | --- |
| Strojevi | Bodovi |
| 2 Stroja – unutarnji prostori | 2 bod |
| 3 ili više Stroja – unutarnji prostori | 4 boda |
| 2 Stroja – vanjski prostori | 2 bod |
| 3 Stroja ili više – vanjski prostori | 4 boda |
| 2 Električna vozila ili više | 2 boda |

Radi dokazivanja ovog kriterija služi izjava ponuditelja iz točke *2.3. Tehnička sposobnost.*

**3. Radno iskustvo voditelja**

Naručitelj kao jedan od kriterija određuje radno iskustvo voditelja poslova čišćenja. Maksimalni broj bodova koji ponuditelj može dobiti po ovom kriteriju je **10.**

Radi dokazivanja ispunjavanja ovog kriterija Ponuditelj je dužan dostaviti:

1) Izjavu s naznakom (popis) radnog iskustva voditelja iskazanog u godinama

2) CV (životopis) voditelja, potpisan od voditelja

Naručitelj će svakoj ponudi dodijeliti odgovarajući broj bodova po ovom kriteriju sukladno tablici u nastavku:

|  |  |
| --- | --- |
| Radno iskustvo voditelja | Bodovi |
| Do 2 godine | 3 boda |
| Od 2 do 5 godina | 5 boda |
| Više od 5 godina | 10 bodova |

**Napomena:** U slučaju da gospodarski subjekt dostavi životopise odnosno podatke o radnom iskustvu za veći broj voditelja, Naručitelj će po ovom kriteriju bodovati radni staž s najvećim brojem godina radnog iskustva na predmetnim poslovima, dok radni staž ostalih voditelja neće ući u bodovanje.

**Ukupna ocjena ponude**

Ukupna ocjena svake pojedine valjane ponude bit će zbroj bodova po gore navedenim kriterijima, te će se ekonomski najisplativijom ponudom smatrati ona valjana ponuda kod koje je dobiven najveći broj bodova.

Maksimalan broj bodova koji se dodjeljuje valjanoj ponudi iznosi 100.

## JAMSTVA

1. Zainteresirani su dužni uz ponudu izvršiti polog (jamčevinu) u iznosu od 2.340,00 eura (uplatiti iznos bez PDV-a), a koji iznos se uplaćuje na žiro račun broj IBAN HR 5824020061100609193 kod Erste banke za BRIJUNI RIVIJERA d.o.o. uz opis plaćanja: Jamčevina, natječaj za uslugu čišćenja u Kampu „Pineta“ i sjedištu Društva. Jamčevina se vraća u beskamatnom iznosu u roku od 10 dana od dana odabira ponuditelja.

Naručitelj može od zadržati jamčevinu za slučaj odustajanja ponuditelja od svoje ponude u roku njezine valjanosti, odbijanja potpisivanja ugovora o nabavi usluga ili nedostavljanja jamstva za uredno ispunjenje ugovora o nabavi usluga.

1. Jamstvo za uredno ispunjenje ugovora

Odabrani ponuditelj će bit u obvezi, pri zaključenju ugovora o nabavi usluga, Naručitelju dostaviti jamstvo za uredno ispunjenje ugovora u obliku bjanko zadužnice u visini od 10% od ukupne vrijednosti ugovora bez PDV-a. Bjanko zadužnica mora biti potvrđena kod javnog bilježnika u skladu s pozitivno pravnim propisima.

Naručitelj može naplatiti jamstvo za uredno ispunjenje Ugovora zbog neispunjenja ili neurednog ispunjenja ugovornih obveza odabranog ponuditelja.

Neiskorišteno jamstvo za uredno ispunjenje Ugovora biti će vraćeno odabranom ponuditelju 30 dana nakon urednog ispunjenja Ugovora.

## ROK DONOŠENJA ODLUKE O ODABIRU / PONIŠTENJU

Naručitelj na osnovi pregleda i ocjene ponuda donosi odluku o odabiru (odnosno odluku o poništenju), najkasnije u roku od 2 (dva) dana od dana isteka roka za dostavu ponuda.

# ZAVRŠETAK POSTUPKA NABAVE

Postupak nabave završava izvršenjem odluke o odabiru ili odluke o poništenju.

Naručitelj zadržava pravo poništiti postupak nabave u bilo kojem trenutku odnosno ne odabrati niti jednu ponudu bez posebnog pisanog obrazloženja, a sve bez ikakvih obveza ili naknada bilo koje vrste prema ponuditeljima.

Obzirom da naručitelj sukladno mišljenju nadležnog ministarstva nije obveznik primjene Zakona o javnoj nabavi, već u postupku nabave roba i usluga postupa sukladno internom Pravilniku o nabavi roba, usluga i radova, poštivajući osnovna načela javne nabave, sukladno članku 28. istog Pravilnika, protiv na postupak provedbe nabave kao i na odabir najpovoljnijeg ponuditelja nije dopuštena žalba.

## POSTUPANJE S DOKUMENTIMA NAKON ZAVRŠETKA POSTUPKA JAVNE NABAVE

Sve elektronički dostavljene ponude pohraniti će se na način koji omogućava čuvanje integriteta podataka i pristup integriranim verzijama dokumenata uz mogućnost pohrane kopije dokumenata u vlastitim arhivima naručitelja po isteku roka za dostavu ponuda.

# IZVRŠENJE PREDMETA NABAVE

## Rok, način i uvjeti plaćanja

Naručitelj će plaćanje odabranom ponuditelju izvršiti na temelju ispostavljenog ispravnog računa za stvarno izvršene usluge u roku do 15 dana od dana zaprimanja računa.

Odabrani ponuditelj je dužan uz račun dostaviti popunjeni obrazac evidencije o obavljanju usluge.

Ponuditelj račun za izvršenje usluge ispostavlja za mjesečno razdoblje, nakon isteka mjesečnog razdoblja u kojem su usluge pružene.

# ZAKLJUČENJE UGOVORA O NABAVI (uvjeti za izvršenje ugovora)

Ugovor će biti sklopljen sukladno uvjetima iz ove Dokumentacije o nabavi i ponudom odabranog ponuditelja, a zaključit će se najkasnije u roku od 7 ( sedam ) dana od dana donošenja odluke o odabiru.

Podugovaranje nije dozvoljeno.

***Prilog 1.- ponudbeni list***

PONUDBENI LIST

**ZA PREDMET NABAVE: Usluge čišćenja u kampu „Pineta“ u Fažani i sjedištu društva 2025.**

**EVIDENCIJSKI BROJ NABAVE: N-1/25**

|  |  |  |  |
| --- | --- | --- | --- |
| **OSNOVNI PODACI O PONUDITELJU** | | | |
| 1.1. | IME I PREZIME/NAZIV OBRTA ILI TRGOVAČKOG DRUŠTVA |  | |
| 1.2. | IME I PREZIME OSOBE OVLAŠTENE ZA ZASTUPANJE (KOD TRGOVAČKOG DRUŠTVA) |  | |
| 1.3. | ADRESA PREBIVALIŠTA/SJEDIŠTA |  | |
| 1.4. | OIB |  | |
| 1.5. | E-MAIL |  | |
| 1.6. | TELEFON |  | |
| 1.7. | MOBITEL |  | |
| 1.8. | IBAN |  | |
| 1.9. | KONTAKT OSOBA ZA KOMUNIKACIJU S NARUČITELJEM |  | |
| **PONUDA** | | | |
| 2.1. | KOLIČINA |  | |
| 2.2. | CIJENA BEZ PDV |  | |
| 2.3. | PDV |  | |
| 2.4. | CIJENA SA PDVom |  | |
| 2.5. | ROK VALJANOSTI PONUDE |  | |
| 2.6. | BROJ I DATUM PONUDE PONUDITELJA |  | |
| **PRILOZI** (dokaze koji se podnose označiti oznakom X ) | | | |
| 3.1. | RJEŠENJE IZ SUDSKOG REGISTRA/OBRTNICA-ne starije od 30 dana od dana objave natječaja | |  |
| 3.2. | Izvadak iz kaznene evidencije ili drugog odgovarajućeg registra/Izjava iz priloga 4. - ne starija od 30 dana | |  |
| 3.4. | Potvrda Porezne uprave – ne starija od 30 dana od dana objave natječaja | |  |
| 3.5. | Izjava ponuditelja - da raspolaže s najmanje 45 radnika zaposlenih na temelju ugovora o radu | |  |
| 3.6. | Izjavu s naznakom (popis) radnog iskustva voditelja iskazanog u godinama -opcionalno | |  |
| CV (životopis) voditelja - opcionalno | |
| 3.7. | Izjava ponuditelja iz koje je razvidno da raspolaže s najmanje 1 strojem/uređajem za čišćenje unutarnjih prostora | |  |
| Izjava ponuditelja iz koje je razvidno da raspolaže s najmanje 1 strojem/uređajem za čišćenje za vanjskih prostora | |
| Izjava ponuditelja iz koje je razvidno da raspolaže s najmanje 1 električnim vozilom za kretanje po kampu | |
| 3.8. | Potvrda o uplaćenom pologu za ozbiljnost ponude | |  |
| 3.9. | Troškovnik | |  |
| 3.10. | Ostali prilozi (navesti) | |  |

Mjesto i datum Potpis osobe ovlaštene za zastupanje ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Prilog 2.- Tehnička specifikacija***

TEHNIČKA SPECIFIKACIJA

**ZA PREDMET NABAVE: Usluge čišćenja u kampu „Pineta“ u Fažani i sjedištu društva 2025.**

**EVIDENCIJSKI BROJ NABAVE: N-1/25**

1. Razdoblje čišćenja

|  |  |  |  |  |
| --- | --- | --- | --- | --- |
| U Kampu | RAZDOBLJE | BROJ SATI (dnevno) | BROJ DANA | UKUPAN BROJ SATI |
| 25.04.-13.06. | 24 | 50 | 1200 |
| 14.06.-31.08. | 48 | 79 | 3792 |
| 01.09.-22.09. | 24 | 20 | 480 |
| 23.09.-30.09. | 16 | 10 | 160 |
| U sjedištu Društva | 25.04.’25. – 30.04.'26 | 2 (6h tjedno) | (3 puta tjedno) | 316 |
| UKUPAN BROJ SATI |  |  |  | 5948 |

NAPOMENA: Plaćanje se obavlja isključivo na temelju odrađenih sati. Naručitelj će provoditi kontrolu kvalitete pružene usluge i odrađenog broja satu. U tu svrhu ponuditelj je dužan svakodnevno popunjavati obrazac Evidencije o obavljanju usluge ili koristiti elektronički sustav evidencije, ukoliko je primjenjivo. Naručitelj ima pravo u bilo koje vrijeme zatražiti uvid u navedenu evidenciju, a ista se prilaže uz svaku mjesečni račun.

Za Kamp: odabrani ponuditelj je obvezan utvrđeni raspored radnog vremena u kojem su utvrđena imena i prezimena zaposlenika povezana s područjem iz točke 2. ove Tehničke specifikacije u kojem se vrši usluga, danima i satima vršenja usluge uz naznaku radi li se o generalnom ili svakodnevno čišćenju u skladu s točkom 3. ove Tehničke specifikacije, dostaviti Naručitelju jednom tjedno, i to najmanje 3 dana prije početka slijedećeg radnog tjedna. U slučaju promjene bilo koje stavke rasporeda radnog vremena, ponuditelj je o navedenom dužan obavijesti Naručitelja bez odgode.

U slučaju nezadovoljstva kvalitetom obavljene usluge, predstavnik Naručitelja koji je zadužen za kontrolu izvršavanja ugovora obavijestit će voditelja poslova čišćenja, te će zajedno obići čišćeni prostor. O utvrđenim nedostacima sastavlja se zapisnik te se neće izvršiti plaćanje sati rada koji se odnose na navedene nedostatke.

Voditelj poslova dužan je, po pozivu predstavnika Naručitelja, obići pojedino područje čišćenja koje su gosti i ostali posjetitelji Kampa ocijenili nezadovoljavajućom ocjenom kroz elektronički sustav za ocjenjivanje kvalitete čistoće prostora, ukoliko je primjenjivo. O utvrđenim nedostacima sastavlja se zapisnik te se neće izvršiti plaćanje sati rada ukoliko se utvrde nedostaci.

2. Područje čišćenja

Područja čišćenja u Kampu „Pineta“ Fažana podijeljena su na:

|  |  |  |  |
| --- | --- | --- | --- |
| **PROSTOR** | **ZATVORENI PROSTOR** | **PRISTUPNE POVRŠINE** | **PRAONICE SUĐA** |
| **SANITARIJE** | | | |
| SANITAR 1 | 87,35 m2 | 90,66 m2 | 6,96 m2 |
| SANITAR 2 | 85,73 m2 | 102,07 m2 | 4,64 m2 |
| SANITAR 3 | 85,73 m2 | 61,07 m2 |  |
| SANITAR 4 invalidi | 6,00 m2 | 16,05 m2 |  |
| SANITAR 5 | 85,73 m2 | 89,10 m2 |  |
| SANITAR 7 | 117,14 m2 | 50,50 m2 | 3,15 m2 |
| SANITAR 8 | 31,50 2 m2 | 23,05 m2 |  |
| **RECEPCIJA** | | | |
|  | 135 m2 | 250 m2 |  |
| **PRAONICA RUBLJA** | | | |
| Strojna | 5,39 m2 | 3,43 m2 |  |
| Ručna | 8,64 m2 | 20 m2 |  |
| **ROŠTILJ** | | | |
| Natkriveni prostor | 35 m2 | 75 m2 |  |
| **RESTAURANT** | | | |
|  |  | 118 m2 |  |
| **PRAONICE SUĐA** | | | |
| Sanitar 8 |  | 10 m2 | 3,00 m2 |
| Mobile home |  | 10 m2 | 3,00 m2 |
|  | | | |
| **Sveukupno** | **684 m2** | **919 m2** | 1. **m2** |

|  |  |
| --- | --- |
| **Sjedište Društva** | 5 ureda, muški i ženski sanitarni čvor, spremište, hodnik, čajna kuhinja, ukupna površina **185,30 m2** |

3. Učestalost i redoslijed provedbe čišćenja

**Za Kamp**: Prema učestalosti čišćenje prostora navedenih pod točkom 2. ove Tehničke specifikacije može biti: svakodnevno, tjedno i izvanredno.

**Svakodnevno:** Svakodnevno se čiste svisanitarni čvorovi br. 1,2,3,4,5,7 i 8., recepcija, strojna i ručna praonica rublja, praonice suđa, roštilj i pristupne površine.

**1x tjedno**: generalno čišćenje svih područja čišćenja iz točke 2. ove Tehničke specifikacije

**Izvanredno:** U slučaju potrebe izvanrednog čišćenja (npr. mokar pod uslijed vremenskih neprilika i povećanog opsega korištenja, nepredviđenih situacija i sl.), odabrani ponuditelj je dužan staviti na raspolaganje Naručitelju jednu osobu zaduženu za čišćenje koja će po pozivu ovlaštene osobe Naručitelja, u najkraćem roku izvršiti uslugu čišćenja. Ako se radi o ispravci propusta u čišćenju od prethodnog dana, odgovorna osoba Naručitelja će o tomu svaki put obavijestiti odgovornu osobu odabranog ponuditelja.

**Za Sjedište**: **3 x tjedno**, u dogovoru s Naručiteljem

4. Način provedbe čišćenja – Za Kamp:

Čišćenje **recepcije** podrazumijeva: čišćenje glavnog prostora recepcije gdje je smješten pult, 2 ureda, 3 sanitara i garderobe.

Podovi, sanitarije (umivaonici, wc školjke, pisoari, vodokotlići, tuševi, ogledala, špine i police) i prostor oko recepcije čiste se svakodnevno, vanjski dio uobičajeno se čisti ujutro, a unutarnji navečer- prije zatvaranja recepcije).

U sanitarnim čvorovima recepcije svakodnevno se čiste podovi, sanitarije (umivaonici, wc školjke, pisoari, vodokotlići, špine, tuševi, ogledala i police), te po potrebi ako se uoči zaprljanje na nekom dijelu sanitara unutra i izvana (zidovi, pločice, vrata, prozori i sl.) te skidanje paučine.

Generalno čišćenje prostora recepcije provodi se jedanput tjedno, uključuje detaljnije čišćenje a uključuje i prozore, vrata te sve staklene površine.

U **sanitarnim čvorovima** svakodnevno se čiste podovi, sanitarije (umivaonici, wc školjke, pisoari, vodokotlići, špine, tuševi, ogledala i police) te po potrebi ako se uoči zaprljanje na nekom dijelu sanitara unutra i izvana (zidovi, pločice, vrata, prozori i sl.) te skidanje paučine.

**Čišćenje u obilasku** svih sanitara **obvezno** **je 8 puta dnevno**: 4 prva smjena, 4 druga smjena/međusmjena, te po potrebi uslijed neplaniranog zaprljanja, začepljenja odvoda i slično.

Kod generalnog čišćenja sanitarnih čvorova obvezno je jedanput tjedno oprati sve, od podova sanitarija, vrata, prozora, ogledala zidnih pločica i okoliša odnosno pristupnih površina objektu pritom podove i pristupne puteve potrebno je oprati strojno.

Potrebno je voditi računa da su **svi sanitarni čvorovi** u svakom trenutku opskrbljeni potrebnim toaletnim papirom, tekućim sapunom, dezinficijensom, papirnatim ubrusima i ostalim higijenskim materijalom.

Iz svih objekata potrebno je redovito dnevno **odlagati nakupljeni otpad** u predviđene spremnike (kontejnere).

5. Redoslijed provedbe čišćenja – Za Kamp:

* Otvoriti prozore prije početka čišćenja, isprazniti kante za otpad (papir, plastika, staklo, miješani)

Provesti čišćenje prema sljedećem redoslijedu:

* okomite površine- ormara, stolova, prozorske klupčice, stolice, vješalice, rasvjetna tijela, prekidači, vrata, kvake,
* sanitarije - zrcala, spremnik za papirnate ručnike/sušila za ruke, dozator za tekući sapun, zidne pločice, slavine, umivaonici, etažeri, tuš-kabine, pisoari, wc školjke
* -kutovi, nožice namještaja
* -pod itd.

6. Sredstva za čišćenje

Sredstva za čišćenje uključena su u predmet nabave.

**Ponuditelj je dužan dostaviti EU izjavu o sukladnosti.**

7. Smještaj

Ukoliko Ponuditelj iskaže potrebu, Naručitelj može osigurati smještaj u Kampu Pineta za 7 osoba koje neposredno izvršavaju predmet nabave. Naknada za pružanje usluge smještaja biti će predmet Ugovora, ukoliko bude primjenjivo.

**Napomena:** Ova tehnička specifikacija u točkama 1.,3.,4. i 5. predstavlja okvirne smjernice za organizaciju pružanja usluge čišćenja. Prava i obveze odabranog ponuditelja u pružanju usluga čišćenja biti će detaljnije uređena ugovorom.

***Prilog 3.- troškovnik***

**ZA PREDMET NABAVE: Usluge čišćenja u kampu „Pineta“ u Fažani i sjedištu društva 2025.**

**EVIDENCIJSKI BROJ NABAVE: N-1/25**

|  |  |  |  |  |  |  |  |
| --- | --- | --- | --- | --- | --- | --- | --- |
| ***Redni broj*** | ***Opis stavke*** | ***Jedinica mjere*** | ***Količina*** | ***Jedinična cijena po satu (bez PDV-a)*** | ***Ukupna cijena (bez PDV-a)*** | ***Iznos PDV-a*** | ***Ukupna cijena ponude s PDV-om*** |
|  | | | | | | | |
| *1.* | *Usluga čišćenja u kampu Pineta u Fažani i sjedištu Društva* | *sati* | *5948* | *\_\_\_\_\_\_\_\_\_\_\_* | *\_\_\_\_\_\_\_\_\_\_\_* | *\_\_\_\_\_\_\_\_\_\_* | *\_\_\_\_\_\_\_\_\_\_\_\_\_\_* |

***Prilog 4.- izjava o nekažnjavanju - opcionalno***

**ZA PREDMET NABAVE: Usluge čišćenja u kampu „Pineta“ u Fažani i sjedištu društva 2025.**

**EVIDENCIJSKI BROJ NABAVE: N-1/25**

U svrhu ispunjenja uvjeta propisanih točkom *C. 1.1. Nekažnjavanje* Poziva, ponuditelj ima mogućnost dostaviti sljedeću ovjerenu izjavu kojom se dokazuje da ne postoje osnove za isključenje.

**I Z J A V A**

Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ osobna iskaznica broj \_\_\_\_\_\_\_\_\_\_\_\_\_\_\_\_\_\_\_\_\_\_kao osoba ovlaštena po zakonu za zastupanje trgovačkog društva \_\_\_\_\_\_\_\_\_\_\_\_\_\_ d.o.o. za \_\_\_\_\_\_\_\_\_\_\_\_\_\_\_ (djelatnost), OIB \_\_\_\_\_\_\_\_\_\_\_\_\_\_\_\_ , upisanog u sudskom registru Trgovačkog suda u \_\_\_\_\_\_\_\_\_, s matičnim brojem subjekta (MBS) \_\_\_\_\_\_\_\_\_\_, pod kaznenom i materijalnom odgovornošću izjavljujem, za sebe, za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta \_\_\_\_\_\_\_\_\_\_\_\_\_\_\_d.o.o. da niti protiv mene osobno, niti protiv gospodarskog subjekta kojeg zastupam ,niti protiv svih osoba koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta \_\_\_\_\_\_\_\_\_\_\_\_\_\_\_\_\_ d.o.o. nije izrečena pravomoćna osuđujuća presuda za bilo koje od slijedećih kaznenih dijela:

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta.

U \_\_\_\_\_\_\_\_\_\_, dana\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( potpis osobe ovlaštene po zakonu za zastupanje pravne osobe )